《同李汉老登高斋》
宋代·刘子翚

飞梯百级转层峦，政喜登临著眼宽。
海上波涛连阆苑，日边尘土暗长安。
乱来世事终无定，春尽羁愁岂一端。
赖有谪仙能喜客，时陪杖履得雄观。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。